Ek groet jou …. | Woorde
Ek groet jou ….
Ek ken jou 6 jaar,
Uit 35 jaar.
Die 35 jaar is jy deel van ons lewe deur die oë van ons kind, groot neutbruin oë- haar wye glimlag.
Haar humorsin ..hardwerkend empatie met medemens..ons kind.
Jy het my blogs gelees.
Het aan my genoem , met my destydse vertelling oor aanneming en die skokkende versoek van die Mamma dat sy Kinta wou ontmoet… jy so besorg oor ons en haar , dit sou almal se lewe ontwrig. Toe was dit tog goed. Die ontmoeting.
Ewe drogies het jy genoem “Ek huil nie sommer nie, maar ek het trane in my oë gekry, met die lees daarvan”
( Nou is ek so spyt ek het die blogs uitgewis- terwille van !! …)
Jy so opreg dankbaar vir die kykie in ons lewe sonder en met ‘n kind.
Toe ontmoet ons.
My hart het in my keel geklop.
Die groot man voor my. So bekend tog onbekend.
Replika van my hartekind.
Later toe emosies gekalmeer het, het jy ewe rustig verklaar..”Ek is die Here dankbaar dat julle my kind ontvang het, ” Die res van gesprek … so persoonlik, daaroor trek ons gordyn.
Nooit ooit gedink ek sou die dag beleef dat ek jou moet groet dat ek nie weer jou stem sou hoor.
Ek treur oor jou.
Wees gegroet, Biologiese Pa van ons kind
Wees gegroet ons kosbare vriend.
H.E. oorlede 29.12.2017
25 comments on “Ek groet jou ….”
Wat n skok en ook hartseer dat alles so geëindig het. Innige simpatie en dink aan julle in hierdie tyd.
Ek voel hartseer ..dit is vir ons almal maar moeilik. Hartaanval. Het hartprobleme gehad. Dankbaar dat ons so goeie verhouding gehad het.
Dit wys tog dat die mens wik maar God beskik. Jul het die geleentheid gekry om hom te leer ken en hy vir julle ook. Die lewe loop maar vreemde draaie.
Hy het na ontmoeting vir ons gesê, “,,weet jy jul voel soos ou kennisse..so asof ek jul jare al ken” ons het gemaklik gesels altyd ons ruimte grespekteer, trots op ons kind.
Dit wys jou ook dat jul opvoeding mooi vrugte afwerp. Sterkte maar met al die reëlings, hope liefde vir julle.
Ek huil of ek ‘n kind verloor het.
Jammer vir julle pyn in hierdie tyd. Die lewe se draaie is partykeer onverstaanbaar
Baie dankie Woestynkind, waardeer opreg,
Ag Dirkie, woorde is daar nie, maar ek dink aan julle almal…
Baie dankie Frannie, ek waardeer dat jy altyd hier lees en jou woorde.
Ek het nie woorde nie! Dis so seer, so eerlik, so diep in die hart in. Baie dankie dat jy dit met my gedeel het. Moenie ophou skryf nie, asseeblief.
Baie dankie Martha, skryf aan blogs was voorheen gemaklik soos asemhaal..deesdae dalk kort asem soos ouderdom.. Nogtans baie dankie vir die saamlees. Geen mens ontsnap een of ander dag die ervaring van dood in familie of vriendekring, as die oorledene nie oud is dan is dit altyd hartseer..so asof daar nog jare se menswees voorgelê het..
Ag nee ek is so jammer!!! Gelukkig kon julle hom ken!
So dankbaar vir die geleentheid.
*drukkie* <3 Ek het nie woorde nie.
Met oujaar voel verlies altyd erger.
Jy het regtig my hart geroer met hierdie skrywe. Jammer oor die verlies.
Skielike dood spaar seker lyding maar hartseer vir agterblywendes, die verwerking daarvan. Dankie vir jou saamlees.
Dankie , en vir jou inloer.
Ai Dirk….dit is tragies maar wat ‘n ongelooflike voorreg vir almal betrokke. My hart is met julle.
Hy het soveel respek getoon en ons was opreg dankbaar en hom vreeslik geniet. Hartseer ons het darem wonderlike herinnering.
Januarie 6, 2018
Daar is n mate van rykdom in die wyse hoe die lewe bestier word. Ek wens en hoop julle sterkte toe. Die Here laat sulke dinge met n mans gebeur vir n rede.
Dankie Wietz, baie dankie.
This entry was posted on Desember 31, 2017 by ddupl3ss1s in Gedagtes vir die dag..